[{"text_idx": "#000001", "text": "La moskvanoj plu riskas areston por protesti kontrau\u0306 la ukraina \u00ab kos\u0302maro\u00bb"}, {"text_idx": "#000002", "text": "Moskvanoj plu defias la minacon de aresto por deponi florojn c\u0302e improvizita memormonumento, omag\u0302e al la viktimoj de misilatako kontrau\u0306 la ukraina urbo Dnipro, konstatis lundon j\u0302urnalistoj de la franca Novaj\u0302agentejo AFP."}, {"text_idx": "#000003", "text": "La maloftaj kritikoj esprimitaj kontrau\u0306 la rusia milita kampanjo en Ukrainio, kiu dau\u0306ras de preskau\u0306 jaro, enskribig\u0302as kadre de tre strikta leg\u0302aro, kiu fakte malpermesas c\u0302ian denuncon de la bataloj."}, {"text_idx": "#000004", "text": "Lau\u0306 la ukrainaj au\u0306toritatoj, almenau\u0306 46 personoj estis mortigitaj fare de rusia atako kontrau\u0306 rezida konstruaj\u0302o en Dnipro pasintsemajne, unu el la plej g\u0302isnunaj mortigaj atakoj de la rusia milita kampanjo."}, {"text_idx": "#000005", "text": "Floroj kaj infanludiloj jam estis plurfoje demetitaj piede de la statuo de la ukraina poetino Lesja Ukrajinka en Moskvo, kaj la lokaj log\u0302antoj plu omag\u0302as s\u0302in."}, {"text_idx": "#000006", "text": "\u00ab Kiel mi povus esprimi tion, kion mi spertas fronte al tiu tragedio ? Mi volas esprimi mian simpation kaj kondolenci la personojn, kiuj nun suferas \u00bb, deklaris Elena Ivanova, matematikistino."}, {"text_idx": "#000007", "text": "\u00ab Alia opcio ne ekzistas. Tio estas la sola maniero protesti \u00bb, deklaris lundon tiu virino 63-jara, kiu deponis florojn antau\u0306 la memormonumento."}, {"text_idx": "#000008", "text": "OVD Info, rusia asocio pri defendo de Homaj rajtoj, kiu observas la policon de la lando, mencias, ke c\u0302irkau\u0306 kvin personoj estis arestitaj c\u0302e la moskva memormonumento."}, {"text_idx": "#000009", "text": "Lau\u0306 la asocio, de post pasinta februaro preskau\u0306 20 000 personoj estis arestitaj, c\u0302ar ili protestis kontrau\u0306 la konflikto."}, {"text_idx": "#000010", "text": "La gvidisto Alexander Volos\u0302in, ag\u0302a 40 jarojn staris silente antau\u0306 la memormonumento dum pluraj minutoj, demetinte sian c\u0302apelon."}, {"text_idx": "#000011", "text": "Ekde kiam li vidis la fotojn de la memormonumento cirkulantajn en la reto, li hastis veni por \u00ab vidi per siaj propraj okuloj, ke la Moskvanoj simpatias, spertas empation, ke ekzistas memormonumento dedic\u0302ita al la viktimoj en Ukrainio, kaj ke simpatio por ili esprimig\u0302as \u00bb, li diris."}, {"text_idx": "#000012", "text": "\u00ab Mi havas multajn amikojn en Ukrainio, parencojn, kaj retajn amikojn \u00bb, li deklaris."}, {"text_idx": "#000013", "text": "\u00ab Kaj tre gravas por ili scii, ke ekzistas simpatio, kaj protesto kontrau\u0306 tiu kos\u0302maro \u00bb."}, {"text_idx": "#000014", "text": "La Kremlo dementis, ke g\u0302i frapis rezidajn areojn en Ukrainio."}, {"text_idx": "#000015", "text": "Milito en Ukrainio: Almenau\u0306 44 mortintoj kaj 29 vunditoj post la rusia aerfrapo kontrau\u0306 Dnipro, la priserc\u0302oj estas interrompitaj"}, {"text_idx": "#000016", "text": "Rusio: opozicianto estis kondamnita je sep jaroj da malliberejo, c\u0302ar li denuncis la ofensivon kontrau\u0306 Ukrainio"}, {"text_idx": "#000017", "text": "Sesfoje en 2023, la rusiaj fervojoj estis celo de saboto: \u00ab Tiu lando estas nia, ne tiu de Putin \u00bb"}, {"text_idx": "#000018", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000020", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000021", "text": "Voir le profil de neniammilitointerni sur le portail Overblog"}]